Leopold Maximiliaan Felix Timmermans (5 Julie 1886 – 24 Januarie 1947) was 'n Vlaamse skrywer wie se werke reeds verskeie kere vertaal is. Hy is drie keer genomineer vir Nobelprys vir Letterkunde. Timmermans is in die Belgiese stad Lier gebore as die dertiende van veertien kinders. Hy is op 60-jarige ouderdom in Lier oorlede. Hy was 'n selfgeleerde persoon, en het toneelstukke, historiese romans, godsdienstige werke en gedigte geskryf. Sy bekendste roman is Pallieter (1916). Timmermans het ook onder die skuilnaam Polleke van Mher geskryf. Hy was 'n skilder en tekenaar sowel as 'n skrywer. Gedurende die eerste jare van die Tweede Wêreldoorlog was Timmermans redakteur van die Vlaamse nasionalistiese Volk. Hy het ook vergaderings bygewoon van die Europäische Schriftsteller-Vereinigung (Europese Skrywersbond), wat deur Joseph Goebbels geïnisieer is. As gevolg hiervan en as gevolg van die Rembrandt-prys wat hy in 1942 van die Universiteit van Hamburg ontvang het is hy verkeerdelik gesien as 'n medewerker van die Nasionaal-Sosialiste, wat moontlik gesondheidsprobleme en sy voortydige dood veroorsaak het. 1907: Door de dagen.